Mallorcalainen räppäri Valtonyc sai 3,5 vuoden vankilatuomion kantaaottavien lyriikoidensa vuoksi.

Espanjan kuninkaalliseen perheen kuuluvat kuningatar Letizia (vas.), prinsessa Sofía, prinsessa Leonor ja kuningas Felipe IV. EPA

Mallorcalainen räppäri Valtonyc, oikealta nimeltään Josep Miquel Arenas Beltrán, on tuomittu 3,5 vuodeksi vankilaan sanoituksiensa takia. Catalan News -sivuston mukaan Espanjan korkein oikeus tuomitsi räppärin rangaistukseen, koska piti hänen lyriikoitaan " terrorismin ylistyksenä ja Espanjan kuninkaallisen perheen panetteluna. "

Valtonycia puolustaneet asianajajat vetosivat asiakkaansa sananvapauteen ja taiteelliseen ilmaisuvapauteen. Heidän mukaansa hip hop ja rap käyttää usein provokatiivista ja symbolista kieltä.

Tuerka Rap -kappaleessa 24-vuotias räppäri kritisoi Espanjan kuninkaallisia heidän suhteistaan Saudi Arabian kuninkaalliseen perheeseen, heidän ulkopolitiikastaan ja rahankäytöstään. Hän räppää esimerkiksi:

- Tilanne huolestuttaa minua vähän, miten tukea kahta perhettäni: omaani ja kuninkaallista perhettä.

Muissa sanoituksissaan räppäri ottaa kantaa muun muassa korruptoituneisiin poliitikkoihin ja Bourbonin monarkiaan.

Valtonyc tuomittiin vankilaan Espanjan korkeimman oikeuden päätöksellä. Hän kommentoi asiaa Twitterissä:

- Korkeimman oikeuden tuomio on jo julki. 3,5 vuotta vankilassa kappaleideni takia. Minun täytyy mennä vankilaan. Heti, kun minulla on lisää tietoa asiasta, kerron enemmän, hän kertoo Twitterissä.

Lähde: Catalan News.